SET ปิดดิ่ง 25 จุด วิตกงบกลุ่มแบงก์ไม่สดใส-การเมืองในประเทศ ลุ้นพรุ่งนี้รีบาวด์
SET ปิดดิ่ง 25 จุด วิตกงบกลุ่มแบงก์ไม่สดใส-การเมืองในประเทศ ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,208.75 จุด ลดลง 24.93 จุด หรือ 2.02% มูลค่าการซื้อขาย 5.4 หมื่นล้านบาท
19 ต.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,208.75 จุด ลดลง 24.93 จุด หรือ 2.02% มูลค่าการซื้อขาย 5.4 หมื่นล้านบาท
10 หุ้นดันดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยปรับตัวลงและอ่อนแอกว่าตลาดภูมิภาค ที่ส่วนใหญ่ปรับตัวอยู่ในแดนบวก รับความคืบหน้ามาตรการกระตุ้นเศรษฐกิจรอบใหม่ของสหรัฐฯ และตัวเลขเศรษฐกิจของจีนที่ออกมาอยู่ในทิศทางที่ดี แต่ตลาดหุ้นไทยเผชิญกับแรงขายออกมาหนาแน่น จากความกังวลต่อสถานการณ์การเมืองในประเทศที่ยังคงมีการชุมนุมต่อเนื่อง
ทั้งนี้ นักลงทุนยังคงขายหุ้นไทยออกมาต่อเนื่องจากสัปดาห์ก่อน โดยวันนี้มีแรงขายนำในหุ้นกลุ่มแบงก์ หลังใกล้จะทยอยประกาศผลประกอบการไตรมาส 3/63 ซึ่งยังมีทิศทางที่ไม่ดีมากนัก ท่ามกลางความกังวลต่อสถานการณ์หนี้ที่ไม่ก่อให้เกิดรายได้ (NPL) และการตั้งสำรองฯ ทำให้ภาพระยะสั้นกลุ่มแบงก์ยังไม่มีความน่าสนใจมากนัก รวมถึงยังคาดว่าแรงขายส่วนหนึ่งน่าจะมาจากนักลงทุนต่างชาติด้วย
ส่วนแนวโน้มการซื้อขายวันพรุ่งนี้ มองว่าหากดัชนีปรับลงมาใกล้บริเวณแนวรับสำคัญที่ 1,200 จุด ก็อาจจะเห็นการรีบาวด์กลับขึ้นมาได้ แต่คงไม่ไกลมากนัก เนื่องจากยังมีแรงกดดันจากสถานการณ์การเมืองในประเทศอยู่ พร้อมมองแนวรับที่ 1,200 จุด ส่วนแนวต้านที่ 1,220 และ 1,225 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT    มูลค่าการซื้อขาย    2,423.03 ล้านบาท  ปิดที่  53.50 บาท   ลดลง 2.50 บาท
KBANK  มูลค่าการซื้อขาย    1,842.02 ล้านบาท  ปิดที่  70.75 บาท   ลดลง 2.50 บาท
CPALL  มูลค่าการซื้อขาย    1,472.17 ล้านบาท  ปิดที่  58.50 บาท   ราคาไม่เปลี่ยนแปลง
STGT   มูลค่าการซื้อขาย    1,324.38 ล้านบาท  ปิดที่  88.50 บาท   ลดลง 1.50 บาท
SCB    มูลค่าการซื้อขาย    1,240.35 ล้านบาท  ปิดที่  60.75 บาท   ลดลง 2.75 บาท
 
ตลาดหุ้นเอเชีย
